MONOSZLÓ KÖZSÉG ÖNKORMÁNYZATA
8273 Monoszló, Fő u. 40.

Ügyiratszám: MON/ 255-2 /2026.

JEGYZŐKÖNYV

	Készült:
	Monoszló Község Önkormányzata Képviselő-testülete 2026. szeptember 24. napján, 7:30 órakor megtartott nyilvános üléséről


	Az ülés helye:
	Monoszló Önkormányzati Iroda
(8273 Monoszló, Fő u. 40.)


	Jelen vannak:
	Simon György 			polgármester
Gaálné Kapás Krisztina		alpolgármester
Horváthné Steierlein Ilona	képviselő
Károlyi Róbert			képviselő


	Igazoltan távol:

	Szabó Zsófia			képviselő


	Tanácskozási joggal megjelent:
	dr. Kiss Balázs Tamás			aljegyző



[bookmark: OLE_LINK69][bookmark: OLE_LINK70][bookmark: OLE_LINK71][bookmark: OLE_LINK1]Simon György polgármester: Tisztelettel köszönti Monoszló Község Önkormányzatának nyilvános képviselő-testületi ülésén megjelent képviselőtársait, aljegyző urat. Megállapítja, hogy a Képviselő-testület határozatképes, mivel az 5 testületi tag közül 4 fő jelen van. Az ülést megnyitja. Javasolja, hogy a meghívóban szereplő napirendi pontokat tárgyalják.

Monoszló Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:

	25/2026. (IX.24.)
	M. ÖNKORMÁNYZATI HATÁROZAT

Monoszló Község Önkormányzata Képviselő-testülete a mai nyilvános ülés napirendjét a meghívó szerint elfogadja:

NAPIREND

	1)
	A szociális célú tűzifa támogatás igénylésének szabályairól szóló önkormányzati rendelet módosítása
Előterjesztő: Simon György polgármester


	2)
	2026. évi szociális célú tüzelőanyag vásárláshoz kapcsolódó támogatás igénylése
Előterjesztő: Simon György polgármester


	3)
	[bookmark: _Hlk494183278]Kötelező felvételt biztosító általános iskolai körzethatárok véleményezése
Előterjesztő: Simon György polgármester









A NAPIREND TÁRGYALÁSA:

	1)
	A szociális célú tűzifa támogatás igénylésének szabályairól szóló önkormányzati rendelet módosítása
Előterjesztő: Simon György polgármester



Simon György polgármester: Az idei évi pályázati kiírás megjelent. Az elmúlt években tapasztalt inflációs hatások enyhítésére javasolja a támogatásra való jogosultság feltételének az előterjesztés szerinti felülvizsgálatát. Ismerteti a javasolt jövedelmi határokat. A rendelet további kiegészítését a pályázati kiírásnak való megfelelés indokolja. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, így Simon György polgármester a határozati javaslatot szavazásra teszi fel.

Monoszló Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:

	10/2026. (IX.25.)
	ÖNKORMÁNYZATI RENDELET

Monoszló Község Önkormányzata Képviselő-testülete a szociális célú tűzifa támogatás igénylésének szabályairól szóló 7/2018. (X.29.) önkormányzati rendelet módosításáról szóló önkormányzati rendelet-tervezetet elfogadja és azt 10/2026. (IX.25.) számon önkormányzati rendeletei közé iktatja.



	2)
	2026. évi szociális célú tüzelőanyag vásárláshoz kapcsolódó támogatás igénylése
Előterjesztő: Simon György polgármester



[bookmark: _Hlk13732152]Simon György polgármester: Az idei évben is biztosított a lehetőség a szociális célú tűzifára való pályázat benyújtására. Az önkormányzatnak 12 erdei m3 kemény lombos tűzifa igénylésére van lehetősége. Ez duplája a tavalyinak, így remélhetőleg az igénylők több fát kaphatnak. A kemény lombos fafajta esetében az önkormányzat 21.000 Ft/erdei m3 + áfa összegű támogatásban részesülhet. A támogatás feltétele a 2.000 Ft/erdei m3 + áfa mértékű önrész vállalása. Javasolja továbbá, hogy a tűzifa kiszállítására az önkormányzat biztosítson 100.000 Ft-ot a tartalék terhére. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, így Simon György polgármester a határozati javaslatot szavazásra teszi fel.

Monoszló Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:

	26/2026. (IX.24.)
	M. ÖNKORMÁNYZATI HATÁROZAT

Monoszló Község Önkormányzata Képviselő-testülete a helyi önkormányzatokért felelős miniszter által a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont, A települési önkormányzatok szociális célú tüzelőanyag vásárlásához kapcsolódó támogatására kiadott Pályázati Kiírás 3. pontja alapján, mint 5000 fő lakosságszámot meg nem haladó település, vissza nem térítendő költségvetési támogatásra pályázatot nyújt be.

A pályázati támogatást a Pályázati Kiírás 5. b) pontja szerint 12 erdei m3 kemény lombos fafajtára nyújtja be az önkormányzat, amely esetben a támogatás mértéke 21.000 Ft/erdei m3 + áfa.

A Pályázati Kiírás 5. c) pontja alapján Monoszló Község Önkormányzata a támogatás felhasználásának feltételeként előírt 2.000 Ft/erdei m3+áfa önrész biztosítását vállalja.

A Képviselő-testület a tűzifa szállításának költségeit vállalja.

A Képviselő-testület vállalja továbbá, hogy a szociális tűzifában részesülőktől a Pályázati Kiírás 6. pontjában előírt feltételnek megfelelően ellenszolgáltatást nem kér.   

A Képviselő-testület felhatalmazza a polgármestert a pályázatnak a Magyar Államkincstár területileg illetékes igazgatóságához történő benyújtására és a pályázat benyújtásához szükséges nyilatkozatok megtételére. 

Határidő: 2026. szeptember 30.
Felelős: polgármester



Monoszló Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:

	27/2026. (IX.24.)
	M. ÖNKORMÁNYZATI HATÁROZAT

Monoszló Község Önkormányzata Képviselő-testülete a 2026. évi költségvetésről szóló 1/2026. (II.19.) önkormányzati rendelete alapján a tartalékból 100.000 Ft keretösszeget különít el a szociális célú tűzifa házhozszállítási költségeinek fedezése céljából.

Határidő: azonnal
Felelős: polgármester



	3)
	Kötelező felvételt biztosító általános iskolai körzethatárok véleményezése
Előterjesztő: Simon György polgármester



Simon György polgármester: Az iskolai körzethatárokat minden évben véleményeznie kell az önkormányzatnak. A településen továbbra is a Bozzay Pál Általános Iskola biztosítja a kötelező felvételt. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, így Simon György polgármester a határozati javaslatot szavazásra teszi fel.

Monoszló Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:

	28/2026. (IX.24.)
	M. ÖNKORMÁNYZATI HATÁROZAT

Monoszló Község Önkormányzata Képviselő-testülete a Balatonfüredi Tankerületi Központ által összeállított, Monoszló Község közigazgatási területére vonatkozó kötelező felvételt biztosító általános iskolai körzethatárral egyetért, annak módosítását a következő (2027/2028.) tanévre vonatkozóan nem tartja szükségesnek.

A Zánkai Közös Önkormányzati Hivatal Jegyzőjének nyilvántartásában Zánka településen lakóhellyel, ennek hiányában tartózkodási hellyel rendelkező, hátrányos helyzetű általános iskolába járó gyermek nem szerepel.

Határidő: 2026. október 15.
Felelős: polgármester



Több napirendi pont nem lévén Simon György polgármester megköszöni a nyilvános ülésen való részvételt, és azt 7:45 órakor bezárja.


K. m. f.



	Simon György
polgármester
	dr. Varga Viktória
jegyző




A jegyzőkönyv elkészítéséért felelős:



	
	dr. Kiss Balázs Tamás
aljegyző




